- Hindi News
- National
- साईखेड़ा के लोगों ने घेरा ढाना का बिजली दफ्तर, कर्मचारियों को बनाया बंधक
साईखेड़ा के लोगों ने घेरा ढाना का बिजली दफ्तर, कर्मचारियों को बनाया बंधक
सागर | बिजली कटौती के विरोध में गुरुवार को साईखेड़ा के ग्रामीणों ने मध्यप्रदेश पूर्व क्षेत्र बिजली कंपनी के ढाना के वितरण केंद्र का घेराव कर दिया और यहां के कर्मचारियों को बंधक बना लिया। तनाव की स्थिति बनने पर मौके पर पुलिस पहुंच गई।
गुरुवार को साईखेडा के लोगों ने सरपंच प्रशांत नायक, रामवीर सोनी के साथ ढाना वितरण केन्द्र का घेराव कर दिया। लोगों ने बिजली काटने के विरोध में कार्यालय में कर्मचारियों को बंधक बना लिया और तोड़फोड़ की। ग्रामीण कनिष्ठ अभियंता रवि कुमार सिंह को मौके पर बुलाने और गांव की बिजली जोड़े जाने की मांग कर रहे थे। केंद्र में किसी अफसर के नहीं पहुंचने पर ग्रामीण शाम को कंपनी के मकरोनिया आॅफिस पहुंच गए। यहां कार्यालय का घेराव किया। स्थिति को नियंत्रित करने के लिए पुलिस बुलाई गई। कंपनी के अधीक्षण अभियंता जीडी त्रिपाठी ने कहा गांव पर 11 लाख रुपए बकाया है। कम से कम 40 फीसदी राशि का भुगतान कराएं ताकि जल्द बिजली चालू की जा सके। इधर इस घटनाक्रम की सूचना सुरखी थाना में देकर प्राथमिकी दर्ज कराई गई है।
tgl_Latn sot_Latn hin_Deva hin_Deva hin_Deva hin_Deva